Kaupade vaba liikumise kindlustamiseks ongi ELi institutsioonid ühtlustanud ELi kaubamärgiõigust. Ühest küljest on ühtlustatud ELi liikmesriikide kaubamärgiseadused, st kõigis riikides antakse kaubamärke välja (enam-vähem) samade reeglite järgi. Teisest küljest on ELis kaubamärgi kaitset võimalik saada ka kogu ELis ühtviisi kehtiva kaubamärgiga, nn Euroopa Ühenduse kaubamärgiga (edaspidi Ühenduse kaubamärk).